Document ID: 31994R1096

ΚΑΝΟΝΙΣΜΟΣ (ΕΚ) αριθ. 1096/94 ΤΗΣ ΕΠΙΤΡΟΠΗΣ της 11ης Μαΐου 1994 που τροποποιεί τον κανονισμό (ΕΟΚ) αριθ. 805/68 του Συμβουλίου περί κοινής οργανώσεως αγοράς στον τομέα του βοείου κρέατος και τον κανονισμό (ΕΟΚ) αριθ. 3013/89 του Συμβουλίου περί κοινής οργανώσεως αγοράς στον τομέα του αιγοπροβείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 234/79 του Συμβουλίου της 5ης Φεβρουαρίου 1979 σχετικά με τη διαδικασία προσαρμογής της ονοματολογίας του κοινού δασμολογίου η οποία χρησιμοποιείται για τα γεωργικά προϊόντα (1), όπως τροποποιήθηκε τελευταία από τον κανονισμό (ΕΟΚ) αριθ. 3209/89 (2), και ιδίως το άρθρο 2 παράγραφος 2,
Εκτιμώντας:
ότι ο κανονισμός (ΕΟΚ) αριθ. 2505/92 της Επιτροπής (3), που τροποποιεί τα παραρτήματα Ι και ΙΙ του κανονισμού (ΕΟΚ) αριθ. 2658/87 του Συμβουλίου της 23ης Ιουλίου 1987 σχετικά με τη στατιστική και δασμολογική ονοματολογία και το κοινό δασμολόγιο (4), συγκέντρωσε τα λίπη που αναφέρονται στους κωδικούς ΣΟ 1502 00 91 και 1502 00 99 που αποτελούν τμήμα των κοινών οργανώσεων αγοράς στους τομείς του βοείου και του αιγοπροβείου κρέατος αντιστοίχως- ότι, γι' αυτό το λόγο, πρέπει να προσαρμοσθεί ο κανονισμός (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (5), όπως τροποποιήθηκε τελευταία από τον κανονισμό (ΕΚ) αριθ. 3611/93 (6), καθώς επίσης και ο κανονισμός (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως αγοράς στον τομέα του αιγοπροβείου κρέατος (7), όπως τροποποιήθηκε τελευταία από τον κανονισμό (ΕΚ) αριθ. 233/94 (8)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στο άρθρο 1 παράγραφος 1 στοιχείο β) του κανονισμού (ΕΟΚ) αριθ. 805/68, ο κωδικός ΣΟ "1502 00 91" αντικαθίσταται από τον κωδικό ΣΟ "ex 1502 00 90".
2. Στο άρθρο 1 στοιχείο β) του κανονισμού (ΕΟΚ) αριθ. 3013/89, ο κωδικός ΣΟ "1502 00 99" αντικαθίσταται από τον κωδικό ΣΟ "ex 1502 00 90".
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Μαΐου 1994.

Labels: 3
17
6